
3ο ΘΕΜΑ
Συνδυάζοντας τις ιστορικές σας γνώσεις με τις απαραίτητες πληροφορίες από το κείμενο που σας δίνεται:
α. να αναφέρετε ποια ήταν η κατάσταση της Ελλάδος όταν ανέλαβε την κυβέρνηση ο Ιωάννης Καποδίστριας.
(μονάδες 13)
β. να αναφέρετε πώς αντέδρασε ο Ιωάννης Καποδίστριας στην κατάσταση της χώρας όταν ανέλαβε τη διακυβέρνησή της.
(μονάδες 12)
Μονάδες 25
ΚΕΙΜΕΝΟ 
Ό,τι είδε κι’ άκουσε ελάχιστα τον ενθάρρυναν στο έργο του. Οι εκθέσεις των κυβερνητικών εκπροσώπων μιλούσαν για εσωτερική αποσύνθεση. Ο υπουργός των εξωτερικών και των ναυτικών παραπονέθηκε ότι η Ελλάς υπέφερε από την παρουσία των ξένων στόλων και των απαγορευτικών διαταγών των τριών ναυάρχων για ελεύθερη ναυσιπλοΐα με την απειλή των τηλεβόλων. Ο πόλεμος είχε επιφέρει βαθειές πληγές στο εμπόριο και οι κάτοικοι των νησιών μόλις που ζούσαν. Ο υπουργός των Οικονομικών ανέφερε ότι τα έσοδα του κράτους ήταν μηδαμινά. Το έλλειμμα του εθνικού ταμείου είταν τη στιγμή της αφίξεως του Καποδίστρια 28.724 γρόσια. Ο υπουργός δικαιοσύνης και εκπαιδεύσεως δεν είχε να επιδείξει παρά δυό δικαστήρια, ένα στην Αίγινα κι’ ένα στη Σάμο, καθώς και ελάχιστα σχολεία. Η γενική αυτή αθλιότητα έκανε βαθεία εντύπωση στον Καποδίστρια, 52 χρονών ώριμο άντρα τότε, και με ζέση ανέλαβε το έργο του, δίνοντας πρώτος το παράδειγμα των στερήσεων. Έμενε σ’ ένα δωμάτιο και είχε σα μοναδικό πόρο για τη διόρθωση των κρατικών οικονομικών 300.000 φράγκα προορισμένα από την ευρωπαϊκή φιλανθρωπία για εξαγορά αιχμαλώτων.

